ആശങ്കകളുടേയും പ്രശ്നങ്ങളുടേയും സ്കൂള് ഗേറ്റ് തുറക്കുമ്ബോള്. സ്വന്തം ലേഖകന്തൃശൂര്: കേരളപ്പിറവി ദിനത്തില് സ്കൂളുകള് തുറക്കാനുള്ള ഒരുക്കങ്ങളുമായി സര്ക്കാര് മുന്നോട്ടു പോകുന്പോള് ആശങ്കകളുടേയും പ്രശ്നങ്ങളുടേയും സ്കൂള് ഗേറ്റാണ് തുറക്കാന് പോകുന്നത്. എല്ലാം സുരക്ഷിതമെന്നും ഒരു കുഴപ്പവുമുണ്ടാവില്ലെന്നും സര്ക്കാരും വിദ്യാഭ്യാസ വകുപ്പും അവകാശപ്പെടുന്നുണ്ടെങ്കിലും രക്ഷിതാക്കളില് നല്ലൊരു ശതമാനവും കടുത്ത ആശങ്കയിലാണ്. സ്കൂളിലേക്കു കുട്ടികളെ അയക്കണമെന്നു നിര്ബന്ധമില്ലാത്തതുകൊണ്ടു രക്ഷിതാക്കള്ക്കു സ്വയം തീരുമാനമെടുക്കാം. ഭൂരിഭാഗവും തങ്ങളുടെ കുട്ടികളെ ഇപ്പോള് സ്കൂള് തുറന്നയുടന് സ്കൂളുകളിലേക്ക് അയക്കണ്ട എന്ന നിലപാടിലാണ്. അന്യസംസ്ഥാനങ്ങളില് സ്കൂളുകള് തുറന്നപ്പോഴുണ്ടായ കോവിഡ് വ്യാപനം ചൂണ്ടിക്കാണിച്ചാണു രക്ഷിതാക്കള് ഇത്തരമൊരു തീരുമാനത്തിലെത്തുന്നത്. യാത്രയില് തുടങ്ങുന്നു പ്രശ്നങ്ങള്സ്കൂള് തുറക്കുന്പോള് വീട്ടില് നിന്നുള്ള യാത്രയില് തുടങ്ങുന്നു പ്രശ്നപരന്പര. സ്കൂള് ബസിനെ ആശ്രയിക്കുന്ന കുട്ടികളും പൊതു ഗതാഗത സംവിധാനം ഉപയോഗപ്പെടുത്തി സ്കൂളിലെത്തുന്ന വിദ്യാര്ഥികളും ഓട്ടോ, ടെന്പോ തുടങ്ങിയ സ്വകാര്യ വാഹനങ്ങളില് സ്കൂളിലെത്തുന്നവരുമുണ്ട്. സ്കൂള് ബസുകളെല്ലാം കഴിഞ്ഞ ഒന്നര വര്ഷത്തോളമായി ഓടാറില്ല. മിക്ക വണ്ടികളുടേയും ടെസ്റ്റ് കഴിഞ്ഞിട്ടില്ല. The post ആശങ്കകളുടേയും പ്രശ്നങ്ങളുടേയും സ്കൂള് ഗേറ്റ് തുറക്കുമ്ബോള് appeared first on RashtraDeepika.